Kopneni Brzohodni Motori

**Lebdeći Motor**, motor ovde znači ono što je ispod haube, da ne bude da ga mešamo sa Lebdeći Motor Bajk motorima, na gas na ručicu, ne na pedalu za gas. Drugi nazivi su bili **nadzemni**, mada je mogao da lebdi i iznad vode (ali bi onda bio smatran plovilom) ili lebdeća kola, mada bi tehnički tačniji naziv bio lebdeći auto(mobil), jer da bi bio kola, moraš da imaš kolo to jest točak, a to je retkost u svemiru, možda još neka stočna kola ili tako neka kola koja voze Jave ili druge zaostale rase. Dakle, ne LETEĆI auto(mobil), nego lebdeći, leteći su oni što lete. Na velikim visinama. Ovaj lebdi tek toliko malo iznad zemlje, zahvaljujući potisnicima (koje su doduše imale i letilice, kao i sva prevozna sredstva između ostalog, ali su ih koristile samo za sletanje/uzletanje (parkiranje)). Dakle, to je četvorolateralno lebdeće upravljačko auto-moto vozilo (plovilo je, kao što smo rekli za vodene mase kao i za tamni svemir, gde, iako imamo tačno iscrtane vodene puteve i "protoke" (svemirske "auto puteve"), nije baš tolika.... gužva kao na kopnu, gde se lebdi/leti u više nivoa u oba (ili nekoliko) pravca, prilična gužva, nije baš za plovidbu, mora precizno da se VOZI, zato je moguće reći Imperijalna Mornarica, iako je nigde blizu mora) dakle, četvorostrano lebdeće upravljačko vozilo (vozovi, svemirski liftovi, transportne cevi i magnetni tramvaji su vozila, ali nemaju neki naročiti prostor za manevrisanje, zato ćemo voz zvati vlak, jer se vuče po šinama, a ni pogon kao motorni automobili, niti upravljački, pa ćemo ih zvati vučni auto-mobili, ne mešati sa vučna kola). Četvorolateralno, zato što ne možemo reći "na četiri točka", da bi smo ga razlikovali od bajka, "dvotočkaša", koji bi se u normalnim uslovima balansirao, mada je i ovaj bio poprilično nestabilan.

Bila su to upravljačka vozila (raznih modela) koja su se koristila za prevoz do bližih destinacija, na istoj planeti. Mogli su da prelaze i preko manjih voda, ali poprilično nestabilno, ali nikako međuplanetarno. Čak ne ni na duže destinacije tu na planeti. To su jednostavno bila, najjednostavnija modifikovana auta. Imali su ih čak i tinejdžeri, kao Luk. Na tlu su bili poprilično brzi, naročito otkad su zamenili točkove za lebdeće potisnike, pa nije bilo nikakvog trenja. Za njegovog prethodnika se, međutim, ne smatraju kola, nego Hano Kopneni Brzohodni Motor, koji je na kraju kao neupotrebljivo vozilo ostao da se koristi samo na trkama Bunta Večeri, da se slupa. Toliko je prost bio, da su i deca, kao Lukov tata Anakin, tada malo dete, mogla da upravljaju njime.

Ne baš jaki potisnici su im omogućavali da lebde par metara iznad zemlje i dok su se kretali i dok su bili parkirani. Ne i kada bi se vozilo ugasilo. Turbine (donekle mlazne) na repu su bile zadužene za guranje vozila ka napred. Neki su na vozilo ugrađivali razne dodatke, pa i oružje. Na haubu, ili na krovu otprilike između sedišta, da bi se moglo pucati iz njih sa zadnjeg sedišta.

Postojale su razne marke, modeli i tipovi, mnoge fabrike su okrenule milijarde na njima, a najpoznatija je bila SoroŠub (u vlasništvu familije Šub), koja je dominirala za vreme Galaktičke Imperije ali i pre nje.

Većina lebdećih automotoa je mogla da smesti do 4-5 ljudi, a brzina im je bila od minimum 100 pa čak do 250 kilometara na čas. Bili su dugački od 3 pa do čak 8 metara. Imali su volan, sedišta, pedale, brisače, farove, rezervoar, pretinac za "rukavice" (znamo da tu više niko ne ostavlja rukavice, nego samo pištolje). Imali su čak i pokretni krov, pa su mogla biti kabriolet. Vozačka kabina se međutim zvala kokpit kao kod aviona i spejs šatlova.

Što se tiče tipova, bilo je tu sportskih modela, posebno dizajniranih za šepurenje izgledom i za brzu vožnju (oni su naravno umesto topova na automobil kačili druge dekoracije i utenzilije, ili čudne boje), pa sve do "kamioneta", "kombija" i kamiona, kojima se moglo prevoziti i nešto drugo osim ljudi.

Naravno, neki modeli su prerađeni za vojnu upotrebu. I to ne samo oklopna vozila i borbena vozila, nego i lebdeće tenkove (TX-130, Sablja klase), što je poprilično besmisleno, jer poenta tenka je da ide tamo gde druga vozila ne mogu. A lebdeća vozila mogu svuda sva. Mada, da ne treba možda borbena vozila računati u plovna, jer voze bez mape i saobraćajnih pravila, po terenu, bojištu i pustošima. KBS, Kraljevske Bezbednosne Snage sa Nebua su koristile obične prepravljene aute za svoja patrolna kola (i verovatno za maricu i za poterna kola). Zvali su ih Brze Munje.